i88 COMMENTATIO 



parationem instituere baud necesse duxi sententiarum 



Christianorum cum iis Assyriorum , Babyloniorum , 



Persarum , Chaldaeorum et Medorum , qui semper 



alios populos adoriri eosque servili jugo subjicere 



ardebant ; vel cum sententiis , quas de bello gerun- 



do fovebant Galli , Cimbri , Teutones , Vandali , 



Suevi , Gotbi , aliique , qui quaquaversum dis- 



palantes , ferarum instar , praedando omnesque tru- 



cidando minim in modum delectabantur; nee cum 



sententiis Normannorum , vel hodiernorum popu- 



lorum barbarorum , qui infimo humanitatis gradu , 



rationis dominio spreto , ut in reliquis ita in bello 



maxime , unice afFectibus abripiebantur ; sed cum 



sententiis, quibus de bello gerundo Graeci et 



Romani imbuti erant , populi illi adeo encomiis 



celebrati , qui summa humanitatis laude florebant 



et nominis inde celebritatem nacti sunt. Quodsi 



populorum Christianorum, illorum quoque, qui 



Graecis et Romanis Literarum et artium. cultu 



longe sunt inferiores, multo meliores de bello 



gerundo deprehendamus sententias , causa nostra 



videbitur quam maxime superior. 



Deinde, quid de iis, quae vulgo objici solent, 

 eensendum sit, verbo significabimus. 



S- i. 



